ΓΡΑΠΤΗ ΕΡΩΤΗΣΗ P-0926/00

υποβολή: Jos Ribeiro e Castro (UEN) προς την Επιτροπή

(22 Μαρτίου 2000)

Θέμα: Νέες σχέσεις ανάμεσα στην ΕΕ και την Ινδονησία

Η Επιτροπή ανακοίνωσε ότι προτίθεται να εγκαινιάσει μια νέα πολιτική έναντι στην Ινδονησία και προετοιμάζει μια συμφωνία συνεργασίας. Ο ινδονήσιος πρόεδρος Abdurrahman Wahid επισκέφτηκε πρόσφατα τις Βρυξέλλες που είχε συναντήσεις με τον Πρόεδρο της Επιτροπής κ. Romano Prodi, κατά τη διάρκεια των οποίων φαίνεται πώς εθίγη το ζήτημα. Με την ίδια ευκαιρία ανακοινώθηκε ότι ο επίτροπος κ. Chris Patten πρόκειται να πραγματοποιήσει επίσκεψη εργασίας στην Ινδονησία.

Τα βήματα που στοχεύουν στην ενθάρρυνση της παγίωσης της δημοκρατίας στην Ινδονησία πρέπει να αντιμετωπίζονται θετικά. Ωστόσο, δεν πρέπει να παραγνωρίζεται το γεγονός πώς η κατάσταση εξακολουθεί να είναι κρίσιμη και επισφαλής και δεν έχει ακόμη βρεθεί λύση για ορισμένα ουσιώδη ζητήματα, τα οποία δικαίως προσελκύουν την προσοχή της διεθνούς κοινότητας και, ιδίως, της Ευρωπαϊκής Ένωσης. Πρόκειται για το ζήτημα του Ανατολικού Τιμόρ, ο φάκελος του οποίου δεν θεωρείται πως έχει κλείσει ακόμη, καθώς επίσης (μεταξύ άλλων περιπτώσεων ωμής παραβίασης των ανθρωπίνων δικαιωμάτων στην Ινδονησία) και η κατάσταση στις Μολούκες. Υπενθυμίζονται, ειδικότερα, τα πέντε πρόσφατα ψηφίσματα που ενέκρινε το Ευρωπαϊκό Κοινοβούλιο(1) μεταξύ Σεπτεμβρίου 1999 και Ιανουαρίου 2000.

Οποιαδήποτε νέα πρωτοβουλία της Ευρωπαϊκής Ένωσης που σχετίζεται με την Ινδονησία θα πρέπει, ως εκ τούτου, να πληροί τις ακόλουθες προϋποθέσεις προκειμένου η εφαρμογή της να στεφθεί με επιτυχία: (1) διασφάλιση πώς η ινδονησιακή κυβέρνηση δεν θα προβάλει αντιρρήσεις στην πλήρη ανάκριση και ενδεχόμενη προσαγωγή σε δίκη,πό την αιγίδα του ΟΗΕ, τωνπευθύνων για τα σοβαρά επεισόδια που σημειώθηκαν στο Ανατολικό Τιμόρ το 1999, καθώς και για τις απάνθρωπες παραβιάσεις των ανθρωπίνων δικαιωμάτων που σημειώθηκαν εκεί, και ότι θα συμβάλει ενεργά στους εν λόγω τομείς, τόσο στο εσωτερικό όσο και στο διεθνές επίπεδο" (2) εγγύηση πώς η ινδονησιακή κυβέρνηση θα αναλάβει τις ευθύνες της συμμετέχοντας οικονομικά στην ανασυγκρότηση του Ανατολικού Τιμόρ, το οποίο κατεστράφη ολοσχερώς όσο τελούσεπό την εξουσία των ινδονήσιων στρατιωτικών" (3) πλήρης και άνευ όρων επαναπατρισμός των δεκάδων χιλιάδων προσφύγων από το Ανατολικό Τιμόρ, που βρίσκονται σήμερα σε στρατόπεδα συγκεντρώσεως στο Δυτικό Τιμόρ ή σε άλλα σημεία της Ινδονησίας" (4) εγγύηση πώς δεν θαπάρξει παλινδρόμηση στη διαδικασία εκδημοκρατισμού της Ινδονησίας και ότι οι στρατιωτικοί θα κρατηθούν μακράν των κέντρων λήψεως πολιτικών αποφάσεων" (5) εγγύηση ότι η ινδονησιακή κυβέρνηση θα σεβαστεί πλήρως την ανεξαρτησία του Ανατολικού Τιμόρ και ότι θα αναδειχθεί σε καλό γείτονα της νέας ανεξάρτητης αυτής χώρας" (6) εγγύηση ότι η ινδονησιακή κυβέρνηση θα σεβαστεί πλήρως τα ανθρώπινα δικαιώματα σε όλη της την επικράτεια τόσο τηρώντας τα όσο και μεριμνώντας για την τήρησή τους.

Η νέα πρωτοβουλία της Επιτροπής για τις σχέσεις με την Ινδονησία πληροί τις έξι αυτές προϋποθέσεις; έχουν άραγε ενσωματωθεί οι προϋποθέσεις αυτές στις διαπραγματεύσεις της Επιτροπής με τις ινδονησιακές αρχές;

(1) Ψήφισμα για την κατάσταση στο Ανατολικό Τιμόρ B5-0067/1999 της 16.9.1999" ψήφισμα για τις σοβαρές παραβιάσεις των ανθρωπίνων δικαιωμάτων στις Μολούκες B5-0145/1999 της 7.10.1999" ψήφισμα για το Ανατολικό Τιμόρ B5-0271/1999 της 18.11.1999" ψήφισμα για την Ινδονησία B5-0339/1999 της 16.12.1999" ψήφισμα για την κατάσταση στις νήσους Μολούκες B5-0034/1999 της 20.1.2000.

Απάντηση του κ. Patten εξ ονόματος της Επιτροπής

(12 Απριλίου 2000)

Η ανακοίνωση της Επιτροπής προς το Συμβούλιο και το Κοινοβούλιο(1) με θέμα Ανάπτυξη στενότερων σχέσεων μεταξύ της Ινδονησίας και της Ευρωπαϊκής Ένωσης αποτελεί απάντηση στην ανάγκη της Ένωσης να επαναπροσδιορίσει,πό το πρίσμα των πρόσφατων εξελίξεων, τις σχέσεις της με τη σημαντική αυτή χώρα. Αναγνωρίζει τις δυσκολίες μιας Ινδονησίας σε μεταβατικό στάδιο, και παρέχει ενεργό στρατηγική για την ανάπτυξη εποικοδομητικού και συνολικού διαλόγου, για την προώθηση της πολιτικής σταθερότητας και της χρηστής διακυβέρνησης, την εδραίωση της δημοκρατίας και τη στήριξη της μεταρρύθμισης και της αποκατάστασης της οικονομικής εμπιστοσύνης. Δεν προτείνει τη σύναψη συμφωνίας συνεργασίας. Στις 20 Μαρτίου 2000, το Συμβούλιο ενέκρινε συμπεράσματαποστηρίζοντας τις κατευθύνσεις της ανακοίνωσης της Επιτροπής, οι οποίες είναι επίσης σύμφωνες με το πνεύμα προγενέστερων ψηφισμάτων του Κοινοβουλίου.

Κατά την άποψη της Επιτροπής, η ινδονησιακή κυβέρνηση καταβάλλει αξιέπαινες προσπάθειες για το χειρισμό των προκλήσεων που αντιμετωπίζει. Σ'αυτές περιλαμβάνονται οι βίαιες περιφερειακές αναταραχές, διαρθρωτικά, οικονομικά και κοινωνικά προβλήματα, η ανάγκη προσδιορισμού της μελλοντικής θέσης των ενόπλων δυνάμεων, και η ανάγκη εφαρμογής αποτελεσματικής διοικητικής και φορολογικής αποκέντρωσης. Κατά τις επαφές της με την ινδονησιακή κυβέρνηση, και προσφάτως, κατά την πρώτη σύσκεψη ανωτέρων αξιωματούχων (ΣΑΑ), που πραγματοποιήθηκε στις 31 Μαρτίου 2000, η Επιτροπή επικρότησε τις μεταρρυθμίσεις της ινδονησιακής κυβέρνησης, και τη δέσμευσή της να προωθήσει και ναποστηρίξει το σεβασμό των ανθρωπίνων δικαιωμάτων και του κράτους δικαίου.

Ο προτεινόμενος νέος διάλογος με την Ινδονησία δεν θα επηρεάσει τη δέσμευση της Επιτροπής όσον αφορά το Ανατολικό Τιμόρ, όπου συμβάλλει ενεργά στη μαζική κοινή προσπάθεια ανασυγκρότησης που έχει αναληφθεί από τη διεθνή κοινότητα. Η Επιτροπή έχει επανειλημμένως τονίσει στις ινδονησιακές αρχές την ανάγκη ύπαρξης στενών σχέσεων και σχέσεων καλής γειτονίας μεταξύ Ινδονησίας και Ανατολικού Τιμόρ. Οι σχέσεις αυτές

βελτιώθηκαν ιδίως μετά την επίσκεψη του ινδονήσιου Προέδρου Wahid στο Dili. Η Επιτροπή συμμερίζεται τις σοβαρές ανησυχίες που εκφράζονται όσον αφορά τη συνεχή παρουσία εκτοπισθέντων πληθυσμών στο Δυτικό Τιμόρ, και είναι έτοιμη ναποστηρίξει τις προσπάθειες των ινδονησιακών αρχών και της διεθνούς κοινότητας για να επιλυθεί το θέμα του μέλλοντός τους.

Επίσης, η Επιτροπή παρακολουθεί στενά τις διερευνητικές προσπάθειες της Ινδονησίας για την αποκατάσταση της αλήθειας σχετικά με προηγούμενες παραβιάσεις των ανθρωπίνων δικαιωμάτων στο Ανατολικό Τιμόρ. Επικροτεί τη δεδηλωμένη δέσμευση των ινδονησιακών αρχών για προσαγωγή σε δίκη τωνπευθύνων των παραβιάσεων αυτών.

(1) COM(2000)50 τελικό.